**OBRAZLOŽENJE FINANCIJSKOG PLANA**

**Dječji vrtić Žabac Sveti Ivan Žabno za 2022. godinu i projekcija za 2023. i 2024. godinu**

1. **SAŽETAK DJELOKRUGA RADA**

Dječji vrtić Žabac Sveti Ivan Žabno predškolska je ustanova čiji je osnivač Općina Sveti Ivan Žabno, u kojoj se provodi rani i predškolski odgoj i obrazovanje djece u dobi od navršene tri godine života do polaska u osnovnu školu. Redoviti primarni program obuhvaća programe odgoja i obrazovanja, zdravstvene zaštite, prehrane i socijalne skrbi te je nadopuna obiteljskom odgoju. U vrtiću se provodi primarni desetosatni program ranog i predškolskog odgoja. U sklopu redovnog primarnog programa provodi se i program predškole.

U okviru djelatnosti Dječji vrtić „Žabac“ Sveti Ivan Žabno obavlja sljedeće poslove određene Statutom:

- organizira i provodi:

* redovite programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,
* programe za djecu rane i predškolske dobi s teškoćama u razvoju,
* programe za darovitu djecu rane i predškolske dobi,
* programe predškole,
* druge programe u skladu s potrebama djece i zahtjevima roditelja, a sukladno odredbama Državnog pedagoškog standarda predškolskog odgoja i naobrazbe.

Potrebna sredstva planirana u Financijskom planu za 2022. godinu iznose 1.332.265,80 kuna. Općina Sveti Ivan Žabno osigurava u svom proračunu 660.960,00 kuna za redovan rad Vrtića, preostalih 660.960,00 kuna trebalo bi se prikupiti putem sufinanciranja usluge od roditelja čija djeca pohađaju vrtić, također su planirane pomoći u iznosu 10.345,80 kuna Ministarstva znanosti, obrazovanja i sporta za djecu s posebnim potrebama ili darovitu djecu.

Dječji vrtić djeluje u jednoj centralnoj kući (Trg Karla Lukaša 6A, Sveti Ivan Žabno) i čine ga tri odgojne skupine vrtićkog uzrasta. Sve su skupine mješovite, ustrojene sukladno odredbama Državnog pedagoškog standarda predškolskog odgoja i naobrazbe.

1. NAZIV PROGRAMA:

Redoviti 10-satni program njege, odgoja i obrazovanja, zdravstvene zaštite, prehrane, socijalne skrbi djece rane i predškolske dobi.

2. CILJEVI (što se programom želi postići) :

Održati dostignuti standard i kvalitetu u skladu sa zakonskim propisima i programom javnih potreba u predškolskom odgoju i obrazovanju, te skrbi o djeci rane i predškolske dobi Općine Sveti Ivan Žabno za kalendarsku godinu. Financijski plan podloga je za stvaranje uvjeta za razvoj djelatnosti i unapređenje kvalitete poslovanja Vrtića. Plan rashoda i izdataka razvrstan prema proračunskim klasifikacijama u skladu je s potrebama Vrtića za nesmetan odgojno obrazovni rad (plaće djelatnika, materijal i sredstva za rad, prehrana djece, higijenske potrepštine, sredstva za čišćenje i održavanje, oprema, didaktička sredstva).

1. NAČIN OSTVARENJA CILJA (kako se nastoji realizirati program, tko je korisnik ili primatelj usluge):

 Korisnici programa su roditelji/skrbnici djece polaznika Vrtića. Program se realizira kvalitetnim provođenjem planiranih ciljeva i zadaća (Godišnji plan i program Vrtića, Kurikuluma Vrtića), planiranjem razvoja djelatnosti kroz dodatne programe.

4. ZAKONSKE I DRUGE PODLOGE NA KOJIMA SE ZASNIVA PROGRAM: Zakon o ustanovama, Zakon o radu, Zakon o predškolskom odgoju i obrazovanju ( NN94/13), Statut DV, Pravilnik o radu DV, Pravilnik o upisu djece ostvarivanju prava i obveza korisnika usluga u DV, Zakon o proračunu, Pravilnik o proračunskom računovodstvu i računskom planu, Program javnih potreba u predškolskom odgoju i obrazovanju te skrbi o djeci rane i predškolske dobi Općine Sveti Ivan Žabno.

5. POKAZATELJI USPJEŠNOSTI:

Popunjenost kapaciteta Vrtića upisanom djecom, prisutnost do cca 70% mjesečno. Racionalno trošenje sredstava dobivenih iz proračuna Općine Sveti Ivan Žabno, poboljšanje materijalnih uvjeta rada, te edukacije odgojitelja.

Higijensko tehnički zahtjevi u skladu s Državnim pedagoškim standardom omogućavaju minimalnu kvalitetu provođenja predškolskog odgoja.